༈ །།འཕགས་པ་ཛམྦྷ་ལ་ལ་ཕྱག་འཚལ་ལོ། སྨུགས་འཛིན་འཁོལ་བའི་ལོ་རྒྱུས། རྨུགས་འཛིན་འཁོལ་བའི་ལོ་རྒྱུས
ནི༑ རྒྱ་གར་ལྷོ་ཕྱོགས་ཀྱི་རྒྱལ་པོ་ཤིན་ཏུ་རྒུད་པ་ཞིག་ཡུལ་དབུས་སུ་འཁྱམས་ཏེ་དེས་བསམས་པ། རིགས་རྒྱལ་པོར་གྱུར་པས་ནི་བྱ་བའི་དཀའ་སྤྱད་རྣམ་པ་མང་ལ། ལོངས་སྤྱོད་མེད་པས་ནི་གང་ཡང་མི་འགྲུབ་སྟེ། དེ་བས་ཤི་བར་རུང་སྙམ་
ནས༑ ཆུ་བོ་གངྒའི་འགྲམ་དུ་སོང་སྟེ། ཤིང་སྡོང་གཅིག་ལ་རྒྱལ་པོའི་ཉེར་སྤྱད་ཅུང་ཟད་ཡོད་པ་བཀལ་ནས།ཾ་ ཆུར་མཆོང་བར་གཟས་པས། དེར་མི་ནག་པོ་མིག་རྩ་དམར་པོ། ལག་ན་ཐོད་པ་ཐོགས་པ་ཞིག་བྱུང་སྟེ། ལག་པ་ནས་བཟུང་ནས་ཅི་བྱེད་
ཟེར༑ རྒྱུ་མཚན་རྣམས་བཤད་པས། འོ་ན་ང་ལ་ཐབས་ཡོད་ཀྱི། ཟླ་བ་དྲུག་ཏུ་ཁྱོད་ཀྱིས་ཆོ་ག་ཅུང་ཟད་རེ་བྱེད་ནུས་སམ་ཞེའོ། །ལྕེབ་ནུས་པ་ལ་དེ་ཙམ་ཞིག་མི་ནུས་པ་སུ་ཡོད་སྙམ་སྟེ། ནུས་ཞེས་སྨྲས་པ་དང་། ཆུ་འགྲམ་དེ་ཉིད་དུ་ཤིང་སྡོང་གཅིག་གི་
217

སྒྲུབ་ཐབས་ཀུན་བཏུས་
རྩར་ནོར་བུ་བརྩེགས་པ་ལྟ་བུའི་རྩྭ་སྤྱིལ་ཅིག་བཅོས་ཏེ། གདམས་པ་འདི་གནང་ནས། སྔོན་དུ་མི་བསྐྱོད་པའི་བསྙེན་པ་བྱས། དེའི་རྗེས་ལ་འདི་བསྒྲུབ་པར་འདོད་པ་ལ། བུམ་པ་དང་མ་ཧཱ་ཤཾ་ཁ་ཡང་མ་རྙེད། གནོད་སྦྱིན་མོའི་རྐྱལ་པ་དང་། ཟངས་
གཞོང་དང་། ཆུ་སྦྱིན་གྱི་རྟེན་ཡང་མ་འབྱོར་བས་ཡིད་གདུངས་པར་གྱུར་པ་ན། ཡང་སྔར་གྱི་སློབ་དཔོན་དེ་བྱོན་ནས་རྫས་དེ་དག་གནང་ངོ་། །དེའི་ཚེ་རྟེན་དུ་གནང་བའི་རྡོ་སྐུ་ནི་བླ་མ་ཆེན་པོའི་ ཤཱཀྱཤྲཱི་ཕྱག་ན་བཞུགས། མ་ཧཱ་ཤཾ་ཁ་ནི་ .དུང་ཆེན་ཏེ་ཐོད་པའི་
མིང་༑ ཁ་ཆེའི་གྲོང་ཁྱེར་ཨ་མྲྀ་ཏ་བདུད་རྩི་རབ་འགྱུར་ཅན་ཡིན་ནམ་བརྟག་སུཀྵ་རི་བྱ་བ་ན་ཡོད་སྐད། སློབ་དཔོན་དེ་ནི་ཤར་ཕྱོགས་སོམ་ཟླ་བའི་གྲོགས། པཱུ་རིའི་བླ་མ་ཆེན་པོ་སརྦ་ཛྙཱ་ཀྲྀཥྞཀུན་མཁྱེན་ནག་པོ། ཞེས་བྱ་བ་ཡིན་ནོ། །དེ་ནས་རྒྱལ་པོ་བྱ་བ་སྙིང་སྟོབས་ཆེ་
བས༑ རལ་གྲི་ཅིག་བཟུང་སྟེ། ཟླ་བ་དྲུག་ལ་མི་ཕལ་བས་ཀྱང་འགྲུབ་ན། རྒྱལ་པོ་བྱ་བ་མི་གཞན་པས་སུམ་འགྱུར་གྱིས་ལྷག་པའི་སྙིང་སྟོབས་དང་བསོད་ནམས་ཡོད་པས། ཟླ་བ་གཉིས་ན་ཅི་འགྲུབ་བྱའོ། །མ་གྲུབ་ན་རལ་གྲིས་སྐེ་གཅད་དོ་ཞེས་དམ་
བཅས་ནས། བསྒྲུབས་པས་ཟླ་བ་གཉིས་ལོན་པ་དང་ཅི་ཡང་མ་བྱུང་བས། རལ་གྲི་བཙལ་བས་ཅེ་སྤྱང་གི་ཁྱེར་ནས་མ་རྙེད་པས། དེར་ཆུ་ལ་མཆོང་བར་བརྩམས་པས། བྱིས་པ་ལོ་དྲུག་ལོན་པའི་མིའུ་ཐུང་གཅིག་བྱུང་ནས། ཁྱོད་ཀྱི་ཁྱིམ་ནི་རྣམ་ཐོས་ཀྱི་
ཕོ་བྲང་ལྟར་གྱུར་ན་ཅིའི་ཕྱིར་ལྕེབ་ཟེར་བ་ཐོས་ཏེ། རང་གི་ཁྱིམ་བལྟར་ཕྱིན་པས། འཛམ་བུའི་གླིང་གི་རྒྱལ་པོ་སུས་ཀྱང་འགྲན་མི་ནུས་པའི་འབྱོར་པ་དཔག་ཏུ་མེད་པས་ཁྱིམ་ཕྱུར་བུར་གང་བ་མཐོང་ངོ་། །རྒྱལ་པོ་དེས་བསམས་པས། འདི་ནི་བླ་མ་དེའི་
218

55
আ
།སྐུ་དྲིན་ཡིན་པས། དྲིན་ལན་དབུལ་ལོ་སྙམ་ནས་སོ་མ་པཱུ་རིའི་བླ་མ་ཚོལ་དུ་བཏང་བས། ཁར་སང་ནགས་ཁྲོད་དུ་གཤེགས་ཟེར། བྲང་ཁང་གི་སྒོ་གོང་ན་ཡི་གེ་བྲིས་ནས། ཆུ་ཁྱོར་འགའ་ཡིས་མཆོད་པ་ཡིས། །དབུལ་པོ་
འཛམ་གླིང་བདག་པོར་གྱུར། །ང་ཡི་དྲིན་ལན་གསབ་འདོད་ན། །འཁོར་བཅས་མི་དགེ་བཅུ་སྤོངས་ཤིག །ཅེས་བྱ་བ་འདུག་གོ །དེ་ནས་བླ་མའི་རྗེས་སུ་བསྒྲུབས་ཏེ། རྒྱལ་པོ་དེས་དབང་བསྒྱུར་ཚད་ཀྱི་མི་ཐམས་ཅད་མི་དགེ་བཅུ་སྤངས། སྔར་བུམ་པ་
མ་འབྱོར་པའི་དུས་སུ་བུམ་པ་བྱིན་པའི་དྲིན་ལན་དུ། བུམ་པ་གསེར་གྱིས་བཀང་བ་ཁ་གཙུས་པ་བརྒྱ་རྩ་བརྒྱད་སོ་མ་པཱུ་རིའི་ཕོ་བྲང་དུ་ཕུལ། མ་ཧཱ་ཤཾ་ཁ་མ་འཙཽར་བའི་དྲིན་ལན་སྲོག་གི་ཆད་པ་སོོག་པ་བརྒྱ་རྩ་བརྒྱད་མགོ་བོ་བཀྲོལ་ཏེ་བཏང་། གནོད་སྦྱིན་
མོའི་རྐྱལ་པའི་དྲིན་ལན་དུ་ནེའུ་ལེ་བརྒྱ་རྩ་བརྒྱད་ཀྱི་སྲོག་བསླུས། ཟངས་གཞོང་གི་དྲིན་ལན་དུ་གཙུག་ལག་ཁང་བརྒྱ་རྩ་བརྒྱད་ལ་ཟངས་ཀྱི་རྒྱ་ཕིབས་བྱས། ཆུ་སྦྱིན་གྱི་རྟེན་གྱི་དྲིན་ལན་ལ་ལྷ་ཁང་བརྒྱ་རྩ་བརྒྱད་དུ་ཛམྦྷ་ལའི་སྐུ་གཟུགས་བརྒྱ་རྩ་བརྒྱད་
བཞེངས་སོ། །རྒྱལ་པོ་དེས་བྷཾ་ག་ལའི་.ཞིག་འཛིན། རྒྱལ་པོ་མདུན་ན་འདོན་ཀ་ན་ཀ་ཤྲཱི་.གསེར་གྱི་དཔལ། ལ་གནང་། དེས་བི་ཀྲ་མ་ལ་ཤཱི་ལའི་.རྣམ་པར་གནོད་པའི་ངང་ཚུལ་ཞེས། ཤཱི་རིང་པོར་བྱས་པའི་འགྱུར་མ་རུང་། གཏམ་རྒྱུད་ལྟར་ན་རྣམ་པར་གནོན་པའི་རྡོ་ཅན། བྱང་ཆུབ་
སེམས་དཔའ་གསེར་གྱི་གདུགས་ཅན་ལ་གནང་། དེས་པཎྜི་ཏ་དབུལ་པོ་ཟངས་གཞོང་ཅན་ལ་གནང་། དེས་ཚོང་དཔོན་སམྱ་ཧཱུཾ་པ་ཀ་¿ཡང་དག་མཛེས་ལ་གནང་ངོ་། །དེས་བླ་མ་པཎ་ཆེན་ཤཱཀྱ་ཤྲྰི་ལ་གནང་། དེས་བོད་ཡུལ་དབུས་སུ་བྱོན་པའི་ཚེ། བསམ་

ཡས་ཆོས་སྐོར་གྱི་གཙང་པོ་ཞི་བ་འོད་ཀྱི་མ་ཅིག་འདས་པའི་ཆོས་འཁོར་ལ་གདན་དྲངས་པའི་དུས་སུ་མཚན་ལྟས་བཟང་པོ་བྱུང་བ་དང་དུས་མཚུངས་པར་ལོ་ཙཱ་བ་བྱམས་པའི་དཔལ་ལ་གནང་། དེས་བླ་མ་བསོད་དབང་ལའོ།།